มีเพศสัมพันธ์วันที่ 10 มีนาคม แตกนอก ไม่ได้กินยาคุมใดๆเลยค่ะ มีสิว เจ็บรอบเต้านม จุกนม ปวดแขน หลัง เหนื่อย เครียด หงุดหงิดเหมือนจะร้องไห้ เจ็บท้อง เพราะเกิดจากการทำกิจกรรมก้มๆเงยๆด้วย แล้วตอนนี้เมนยังไม่มาเลยค่ะ เครียดมาก
สวัสดีค่ะ การมีเพศสัมพันธ์โดยการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากถึงกำหนดวันที่ประจำเดือนควรจะมาแล้ว แต่ยังไม่มา ก็ควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบการตั้งครรภ์ อาการต่างๆ ที่เป็นอยู่ คือ มีสิว เจ็บเต้านม ปวดแขน เหนื่อย เครียด อารมร์แปรปรวน ก็น่าจะเกิดจากสาเหตุอื่นๆ เช่น เป็นอาการก่อนการมีประจำเดือนมา หรือเกิดจากมีความเครียด เป็นต้น ดังนั้น หากตรวจแล้ว ไม่พบการตั้งครรภ์ ก็ควรรประจำเดือนไปอีกซักระยะ ประจำเดือนก็น่าจะมาในที่สุดค่ะ